**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

----- ------------- 2020 թվականի N ----------- Լ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՍԵՊՏԵՄԲԵՐԻ 30-Ի N 1292-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» ՀՀ օրենքի 33-րդ և 34-րդ հոդվածների պահանջներով՝ Հայաստանի Հանրապետության կառավարությունը որոշում է*.*

1. Հայաստանի Հանրապետության կառավարության 2019 թվականի սեպտեմբերի 30-ի «Հաշմանդամություն ունեցող անձանց սոցիալական ներառման 2020 թվականի տարեկան ծրագիրը և միջոցառումների ցանկը հաստատելու մասին» N 1292-Լ որոշման մեջ (այսուհետ՝ Որոշում) կատարել հետևյալ փոփոխությունները և լրացումները.
2. Որոշման N 2 հավելվածի 1.4-րդ կետի «Միջոցառման անվանումը» շարադրել հետևյալ խմբագրությամբ` «Հաշմանդամություն ունեցող անձանց խնամքի ծառայությունների փոխակերպման 2020-2024 թթ. միջոցառումների ծրագիրը և ծրագրի իրականացման ժամանակացույցը հաստատելու մասին» ՀՀ կառավարության որոշման նախագծի ներկայացում վարչապետի աշխատակազմ»:
3. Որոշման N 2 հավելվածի 1.4-րդ կետի «Ակնկալվող արդյունքը» սյունակում «Ցերեկային այլընտրանքային ծառայությունների ընդլայնում» բառերը փոխարինել «Այլընտրանքային ծառայությունների ընդլայնում» բառերով:
4. Որոշման N 2 հավելվածի 2.3-րդ կետի «Ակնկալվող արդյունքը» սյունակը շարադրել հետևյալ խմբագրությամբ` «Ուղևորափոխադրումներ կազմակերպելու մրցույթներում տրանսպորտային միջոցի` հաշմանդամություն ունեցող անձանց համար մատչելիության պայմանի ամրագրում, վարորդների շրջանում հաշմանդամություն ունեցող անձանց իրավունքների մասին իրազեկման աշխատանքների իրականացում, հաշմանդամություն ունեցող անձանց համար հասարակական տրանսպորտից օգտվելու իրավունքի ապահովում»:
5. Որոշման N 2 հավելվածի 2.4-րդ կետի «Միջոցառման անվանումը» սյունակը շարադրել հետևյալ խմբագրությամբ` «Ծառայություն մատուցող մարմիններում տեսահաղորդակցման համակարգի ներդրմանն ուղղված ծրագրի մշակում, պիլոտ ծրագրի իրականացում»:
6. Որոշման N 2 հավելվածի 2.4-րդ կետի «Ակնկալվող արդյունքը» սյունակը շարադրել հետևյալ խմբագրությամբ` «Լսողության խնդիրներով հաշմանդամություն ունեցող անձանց ծառայություններ ստանալու նպատակով հաղորդակցման իրավունքի ապահովում»:
7. Որոշման N 2 հավելվածի 3.1-րդ կետի «Ֆինանսավորման չափը և աղբյուրը» սյունակում «Երևան համայնքի բյուջե» բառերը փոխարինել «Համայնքային բյուջե» բառերով»:
8. Որոշման N 2 հավելվածի 3.1-րդ կետի «Պատասխանատու կատարող» սյունակում և 3.12-րդ կետի «Պատասխանատու կատարող» սյունակում «ՀՀ մարզպետարաններ, համայնքապետարաններ (համաձայնությամբ)» բառերը փոխարինել «Համայնքապետարաններ (համաձայնությամբ) Մարզպետարաններ» բառերով:
9. Որոշման N 2 հավելվածի 3.3-րդ, 3.4-րդ, 3.5-րդ, 3.7-րդ, 3.11-րդ, 5.13-րդ, 8.7-րդ, 10.1-րդ կետերի «Պատասխանատու կատարող» սյունակում «Մարզպետարաններ» բառից հետո նշված «(համաձայնությամբ)» բառը հանել:
10. Որոշման N 2 հավելվածի 3.9-րդ կետի «Պատասխանատու կատարող» սյունակում «Պետական բարձրագույն ուսումնական հաստատություններ» և 3-12-րդ կետի «Պատասխանատու կատարող» սյունակում «Երևանի քաղաքապետարան» բառերից հետո լրացնել «(համաձայնությամբ)» բառը:
11. Որոշման N 2 հավելվածի 3.9-րդ կետի «Պատասխանատու կատարող» սյունակում լրացնել «Կրթության, գիտության, մշակույթի և սպորտի նախարարություն» բառերը:
12. Որոշման N 2 հավելվածի 3.4-րդ կետի «Ակնկալվող արդյունքը» սյունակը շարադրել հետևյալ խմբագրությամբ` «Դպրոցներում մատչելի միջավայրի ստեղծում և ըստ գնահատված կարիքի անհրաժեշտ գույքով ապահովում»:
13. Որոշման N 2 հավելվածի 4.1-րդ կետի «Ֆինանսավորման չափը և աղբյուրը» սյունակում «ՀՀ պետական բյուջե» բառերից հետո լրացնել «/13,527.5 հազ. դրամ/» բառերը:
14. Որոշման N 2 հավելվածի 4.2-րդ կետի «Ֆինանսավորման չափը և աղբյուրը» սյունակում «ՀՀ պետական բյուջե» բառերից հետո լրացնել «/13,000.0 հազ. դրամ/:
15. Որոշման N 2 հավելվածի 4.3-րդ կետի «Ֆինանսավորման չափը և աղբյուրը» սյունակում «34,650,0» թիվը փոխարինել «42,840.0»-ով, «Ակնկալվող արդյունքը» սյունակում «100» թիվը` «50»-ով և «10» թիվը` «5»-ով:
16. Որոշման N 2 հավելվածի 4.4-րդ կետի «Ֆինանսավորման չափը և աղբյուրը» սյունակում «ՀՀ պետական բյուջե» բառերից հետո լրացնել «/16,474.2 հազ. դրամ/»:
17. Որոշման N 2 հավելվածի 4.5-րդ կետի «Ակնկալվող արդյունքը» սյունակում «35» թիվը փոխարինել «25»-ով:
18. Սույն որոշումն ուժի մեջ է մտնում հրապարակմանը հաջորդող օրվանից:

**ՏԵՂԵԿԱՆՔ – ՀԻՄՆԱՎՈՐՈՒՄ**

 **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՍԵՊՏԵՄԲԵՐԻ 30-Ի N 1292-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ**

**ՆԱԽԱԳԾԻ ՎԵՐԱԲԵՐՅԱԼ**

|  |
| --- |
| **Իրավական ակտի հիմնավորումը** |
| **1.** | **Անհրաժեշտությունը** |
|  | Նախագծի մշակման անհրաժեշտությունը բխում է ՀՀ կառավարության 2019 թվականի սեպտեմբերի 30-ի N ԱՔ/183-2019 (46) արտահերթ նիստի 8.2 հանձնարարականից:  |
| **2.** | **Առկա իրավիճակը և խնդիրները** |
|  | ՀՀ կառավարության 2019 թվականի սեպտեմբերի 30-ին N 1292-Լ որոշմամբ ամրագրվել են հաշմանդամություն ունեցող անձանց իրավունքների և հիմնարար ազատությունների պաշտպանությանն ուղղված, կյանքի բոլոր ոլորտներին առնչվող, 2020 թվականին ՀՀ պետական և համայնքային բյուջեների շրջանակներում իրականացվելիք միջոցառումները, սահմանվել են դրանց կատարման պատասխանատուները և թիրախները:Համաձայն վերոնշյալ հանձնարարականի` Հաշմանդամություն ունեցող անձանց սոցիալական ներառման 2020 թվականի տարեկան ծրագիրը և միջոցառումների ցանկը ևս մեկ անգամ քննարկվել և խմբագրվել է, մասնավորապես, մարդու իրավունքների պաշտպանի աշխատակազմից 02.10.2019թ. N 01/13.5/5100-19/ և արդարադատության նախարարությունից 24.10.2019թ. N 01/27.2/23450-2019 գրություններով ստացված առաջարկությունները ներառելու նպատակով:  |
| **3.** | **Կարգավորման նպատակը և բնույթը** |
|  |  Հստակեցվել են ՀՀ կառավարության 2019 թվականի սեպտեմբերի 30-ին N 1292-Լ որոշման N 2 հավելվածով սահմանված միջոցառումների որոշ կետեր: |
| **4.** | **Նախագծի մշակման գործընթացում ներգրավված ինստիտուտները և անձինք** |
|  |  Աշխատանքի և սոցիալական հարցերի նախարարություն |
| **5.** | **Ակնկալվող արդյունքը** |
|  | Միջուցառումների արդյունքների հստակեցում: |

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՍԵՊՏԵՄԲԵՐԻ 30-Ի N 1292-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

 Նախագծի ընդունմամբ այլ իրավական ակտերում լրացումներ և փոփոխություններ կատարելու անհրաժեշտություն չկա**:**

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՍԵՊՏԵՄԲԵՐԻ 30-Ի N 1292-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ՈՒ ԾԱԽՍԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ԲԱՑԱԿԱՅՈՒԹՅԱՆ ՎԵՐԱԲԵՐՅԱԼ**

 Նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի նախատեսվում:

**ՏԵՂԵԿԱՆՔ - ԱՄՓՈՓՈԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՍԵՊՏԵՄԲԵՐԻ 30-Ի N 1292-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ (ԱՅՍՈՒՀԵՏ` ՆԱԽԱԳԻԾ)**

|  |  |  |  |  |
| --- | --- | --- | --- | --- |
| **Առաջարկության,****առարկության հեղինակը,****ամսաթիվը** | **Առարկության, առաջարկության բովանդակությունը** | **Եզրակացություն** | **Նոր առաջարկություններ** | **Եզրակացություն**  |
| Երևանի քաղաքապետի 19.11.2019 01/7-109284հ | Նախագծի վերաբերյալ դիտողություններ և առաջարկություններ չկան: | Ընդունվել է ի գիտություն: |  |  |
| Տարածքային կառավարման և ենթակառուցվածքների նախարարի26.11.201901/15․1/21226-19 | Նախագծի վերաբերյալ ՀՀ տարածքային կառավարման և ենթակառուցվածքների նախարարությունը և ՀՀ մարզպետարանները դիտողություններ և առաջարկություններ չունեն: | Ընդունվել է ի գիտություն: |  |  |
| Մարդու իրավունքների պաշտպանի04.12.201901/13.5/6351-19 Նոր առաջարկություններ` Մարդու իրավունքների պաշտպանի06.02.2020 N 01/13.5/533-20  | ***Որոշման դրույթների ուսումնասիրմամբ պարզ է դառնում, որ Նախագծի նախնական տարբերակի վերաբերյալ Մարդու իրավունքների պաշտպանի ներկայացրած առաջարկները չեն ընդունվել: Միևնույն ժամանակ, Նախագծով է նախատեսվում Պաշտպանի առաջարկների հիման վրա կատարել փոփոխություններ, մինչդեռ, հարկ է նկատել, որ ոչ բոլոր առաջարկներն են արտացոլվել վերոնշյալ փաստաթղթում: Ընդ որում, ներկայացված չէ նաև Նախագծի լրամշակման արդյունքում կազմված ամփոփաթերթը, որը հնարավորություն կտա հասկանալու, թե Նախագծի նախնական տարբերակի վերաբերյալ ներկայացված Պաշտպանի առաջարկներն ինչ պատճառաբանությամբ չեն ընդունվել:*** ***Ուստի, հարկ ենք համարում վերահաստատել Մարդու իրավունքների պաշտպանի տարեկան և արտահերթ զեկույցներում տարիներ շարունակ արձանագրած խնդիրների հիման վրա կատարված առաջարկները, որոնք պետք է ամրագրվեն հաշմանդամություն ունեցող անձանց սոցիալական ներառման 2020 թվականի տարեկան միջոցառումների ցանկում և ըստ այդմ՝ իրականացվեն հաշվետու տարվա ընթացքում:***  | Ընդունվել է ի գիտություն:Միաժամանակ տեղեկացնում եմ, որ 2020 թվականի տարեկան ծրագրի նախնական տարբերակի վերաբերյալ Մարդու իրավունքների պաշտպանի` 02.10.2019թ. 01/13.5/5100-19 գրությամբ ստացված առաջարկությունները քննարկվել են և ընդունվել են մասսամբ: Ամփոփաթերթը համապատասխան հիմնավորումներով 02.10.2019թ. ԶԲ/ԱԿ-2-2/20429-2019 գրությամբ ներկայացվել է ՀՀ կառավարություն:  |  |  |
|  | 1. Նախագծի 1-ին մասի 4-րդ կետով առաջարկվում է Որոշման N հավելվածի 2.4-րդ կետով նախատեսել ծառայություն մատուցող մարմիններում հատուկ տեսահաղորդակցման համակարգի ներդրմանն ուղղված հետազոտությունների իրականացում, ծրագրի մշակում: Վերոնշյալ միջոցառման սահմանմամբ պարզ չէ, թե ովքեր են ծառայություն մատուցող մարմինները: Մասնավորապես, արդյոք այս համատեքստում պետք է դիտարկել ծառայություն մատուցող բոլոր կազմակերպություններին, կամ արդյոք պետական մարմինները ևս պետք է իրականացնեն հատուկ տեսահաղորդակցման համակարգի ներդրման ուղղված հետազոտություններ և մշակեն ծրագիր:

 *Վերոնշյալի հաշվառմամբ՝ ևս մեկ անգամ առաջարկում ենք Նախագծով որոշակիացնել վերոնշյալ միջոցառման ձևակերպումները:*  | Ընդունվել է ի գիտություն:Որոշման N 2 հավելվածի 2.4-ով նախատեսված միջոցառումը ենթադրում է տեսազանգի օգնությամբ լսողական խնդիրներ ունեցող անձանց համար տարբեր ծառայություն մատուցող պետական և ոչ պետական մարմիններում մատչելի ձևաչափով (ժեստերի լեզվով) հաղորդակցման ապահովում: Դա նախատեսվում է իրականացնել Ժեստերի լեզվին տիրապետող մի խումբ մասնագետների կողմից, որոնք համակարգի միջոցով տեսազանգ ստանալու դեպքում, կապահովեն տվյալ անձի համար ժեստերի լեզվով համաժամակյա թարգմանություն ծառայութուն մատուցող մարմիններում: Սույն միջոցառման շրջանակում նախատեսում է ծրագրի մշակում: Ծրագրիրը կներառի ծառայությունների նկարագիրը, ծառայություն մատուցողների գործառույթները և ծրագրի իրականացման այլ մանրամասներ: |  |  |
|  | *2. Ա. Որոշման 2.3-րդ կետով նախատեսվում է հաշմանդամություն ունեցող անձանց համար ապահովել մատչելի տրանսպորտային միջոցներ:* *Նախագծի նախնական տարբերակում առաջարկվել էր Նախագծով հստակ ամրագրել միջոցառումներ ՀՀ բոլոր մարզերում հաշմանդամություն ունեցող մարդկանց՝ տրանսպորտի համակարգի ամբողջական հարմարեցման համար: Վերոնշյալ առաջարկի ներկայացնելու համար հիմք է ընդունվել խնդրի կարևորությունը և անհրաժեշտությունը: Բացի այդ, հարկ է նկատել, որ Նախագծով որոշ միջոցառումներով մարզերը դիտարկվել են որպես թիրախ և հաշվի է առնվել հաշմանդամություն ունեցող անձանց կողմից իրենց իրավունքների իրացմանն ուղղված միջոցառումներում այն շեշտադրելու տրամաբանությունը: Օրինակ՝ Որոշման 3.1-րդ կետով նախատեսվում է Երևան քաղաքի յուրաքանչյուր վարչական շրջանում և մարզերում ապահովվել ներառական կրթություն իրականացնող մանկապարտեզներով:**Մարդու իրավունքների պաշտպանի տարեկան հաղորդումներում մշտապես բարձրաձայնվում է ՀՀ-ում միջմարզային և քաղաքային տրանսպորտային միջոցներում հաշմանդամություն ունեցող մարդկանց համար անհրաժեշտ պայմանների բացակայության մասին: Ընդ որում, հաշմանդամություն ունեցող անձանց համար մատչելի տրանսպորտային միջոցներով ապահովման հարցը առավել խնդրահարույց է ՀՀ մարզերում, քանի որ նույնիսկ մարզային մեծ քաղաքներում, ինչպիսիք են Գյումրին և Վանաձորը, չունեն ոչ մի մատչելի տրանսպորտային միջոց, որոնցից կկարողանան օգտվել հաշմանդամություն ունեցող մարդիկ :**Հայաստանի Հանրապետությունը, վավերացնելով «Հաշմանդամություն ունեցող անձանց իրավունքների մասին» ՄԱԿ-ի կոնվենցիան, պարտավորություն է ստանձնել հաշմանդամություն ունեցող մարդկանց համար մյուսների հետ հավասար հիմունքներով փոխադրամիջոցների մատչելիության ապահովման նպատակով ձեռնարկել համապատասխան միջոցներ: Ավելին, այս սկզբունքն ամրագրված է նաև ՀՀ օրենսդրությամբ, մասնավորապես՝ «Հայաստանի Հանրապետությունում հաշմանդամների սոցիալական պաշտպանության մասին» ՀՀ օրենքի 22-րդ հոդվածով և «Ավտոմոբիլային տրանսպորտի մասին» ՀՀ օրենքի 11-րդ հոդվածով:**Բ. Առաջարկվել էր նաև Նախագծով հաշմանդամություն ունեցող անձանց համար մատչելի տրանսպորտային միջոցներով ապահովման միջոցառման շրջանակում նախատեսել գործողություններ կանգառները հաշմանդամություն ունեցող անձանց հարմարեցնելու ուղղությամբ: Խնդրի կարևորությունն ընդգծելու համար անհրաժեշտ է նշել, որ 2018 թվականի ընթացքում ՀՀ մարզերում հասարակական տրանսպորտի կանգառներում տեսողական խնդիր ունեցող կամ կույր մարդկանց համար հատուկ սալիկների տեղադրման կամ այլ հարմարեցումներ նախատեսելու ուղղությամբ քայլեր չեն ձեռնարկվել:* *Ուստի, տրանսպորտային միջոցները հաշմանդամություն ունեցող անձանց հարմարեցնելուն ուղղված միջոցառումներ նախատեսելուց զատ, անհրաժեշտ է նախատեսել միջոցառումներ նաև կանգառները հաշմանդամություն ունեցող անձանց հարմարեցնելու ուղղությամբ:* | Ա. Ընդունվել է ի գիտություն, 2.3 կետով նախատեսված միջոցառումը վերաբերում է ուղևորափոխադրումներ կազմակերպելու մրցույթներում տրանսպորտային միջոցի` հաշմանդամություն ունեցող անձանց համար մատչելիության պայմանի ամրագրմանը և ընդգրկում է Հանրապետության ողջ տարածքը:Հաշվի առնելով նաև Մարդու իրավունքերի պաշտպանի 02.10.2019թ. 01/13.5/5100-19 գրությամբ ներկայացված առաջարկությունը`«տրանսպորտային միջոցներով ծառայություն մատուցողների, այդ թվում՝ վարորդների շրջանում, իրականացնել իրազեկման աշխատանքներ հաշմանդամություն ունեցող մարդկանց իրավունքների և նրանց հավասար հնարավորությունների վերաբերյալ», միջոցառման ակնկալվող արդյունքը խմբագրվել է և լրացվել է «վարորդների շրջանում հաշմանդամություն ունեցող անձանց իրավունքների մասին իրազեկման աշխատանքների իրականացում» տողը:Բ. Առաջարկը լրացուցիչ քննարկման կարիք ունի լիազոր պետական մարմնի հետ:Հարցը կդիտարկվի 2021 թվականի տարեկան ծրագրի մշակման շրջանակներում: | Նախագծով առաջարկվել էր հաշմանդամություն ունեցող անձանց համար մատչելի տրանսպորտային միջոցներով ապահովման միջոցառման շրջանակում նախատեսել գործողություններ կանգառները հաշմանդամություն ունեցող անձանց հարմարեցնելու ուղղությամբ:Խնդրի կարևորությունն ընդգծելու համար անհրաժեշտ է նշել, որ 2019 թվականին ՀՀ մարզերից միայն Գյումրի քաղաքի թվով 12 փողոցների և թվով 2 հրապարակների վերակառուցման աշխատանքներում են նախատեսվել և անհրաժեշտ հատվածներում տեղադրվել տեսողական խնդիր ունեցող կամ կույր անձանց համար հատուկ սալիկներ կամ այլ հարմարեցումներ, իսկ 2018 թվականին այս ուղղությամբ ընդհանրապես քայլեր չեն ձեռնարկվել: Այդ մասին են վկայում նաև ՀՀ տարածքային կառավարման և ենթակառուցվածքների նախարարության տվյալները:Միաժամանակ, հարկ է նկատել, որ Նախագծի 2.3-րդ կետով նախատեսվել է հաշմանդամություն ունեցող անձանց համար ապահովել մատչելի տրանսպորտային միջոցներ: Նշվածի հաշվառմամբ՝ տրանսպորտային միջոցներից օգտվելու հետ մեկտեղ պարտադիր և անհրաժեշտ պայման է կանգառների հարմարեցումը հաշմանդամություն ունեցող մարդկանց համար: Հատկանշական է, որ Հաշմանդամություն ունեցող անձանց սոցիալական ներառման 2017-2021 թվականների համալիր ծրագրով նախատեսված միջոցառումների ցանկի 2.2.2-րդ կետով նախատեսվում է մատչելի տրանսպորտով ապահովում, մասնավորապես` միջքաղաքային, ներքաղաքային կանոնավոր ուղևորափոխադրումներ իրականացնող տրանսպորտային միջոցների մատչելիության ապահովում, ինչպես նաև մայթերի, կանգառների, ավտոկայանատեղերի, ավտոկայանների, ավտոկայարանների հարմարեցում, հատուկ ձայնային ազդանշանների տեղադրում լուսացույցների վրա: Նշյալ գործողությունների համար վերջնաժամկետ նախատեսված է մինչև 2021 թվականը:*Հիմք ընդունելով վերոգրյալը՝ առաջարկում ենք տրանսպորտային միջոցները հաշմանդամություն ունեցող անձանց հարմարեցնելուն ուղղված միջոցառումներ նախատեսելուց զատ, նախատեսել միջոցառումներ նաև կանգառները հաշմանդամություն ունեցող անձանց հարմարեցնելու ուղղությամբ:* | Հարցը կդիտարկվի 2021 թվականի տարեկան ծրագրի մշակման շրջանակներում: |
|  | *3. Որոշման 2.6-րդ կետով առաջարկվում է «Լեզվի մասին» և «Տեղեկատվության ազատության մասին» ՀՀ օրենքների համապատասխանեցում Հաշմանդամություն ունեցող անձանց իրավունքների մասին կոնվենցիային:* *Մինչդեռ, կարծում ենք, որ հաշմանդամություն ունեցող անձանց տեղեկատվության ազատության իրավունքի լիարժեք իրացումն ապահովելու համար անհրաժեշտ է նախատեսել գործուն օրենսդրական կարգավորումներ այլ ոլորտները կարգավորող օրենսդրական ակտերում:**Օրինակ՝ «Սպառողների իրավունքների պաշտպանության մասին» ՀՀ օրենքում հաշմանդամություն ունեցող մարդկանց համար տեղեկությունների մատչելիության վերաբերյալ կարգավորումներ առկա չեն: «Բնակչության բժշկական օգնության և սպասարկման մասին» ՀՀ օրենքն ամրագրում է յուրաքանչյուրի՝ մատչելի ձևով իր առողջական վիճակի, հետազոտությունների արդյունքների, հիվանդության ախտորոշման և բուժման մեթոդների, դրանց հետ կապված ռիսկի, բժշկական միջամտության հնարավոր տարբերակների, հետևանքների և բուժման արդյունքների մասին տեղեկություն ստանալու իրավունքը, սակայն դրանում բացակայում են գործուն մեխանիզմներ հենց տեղեկատվական նյութերի մատչելիության վերաբերյալ:* *Հաշվի առնելով վերոգրյալը՝ ևս մեկ անգամ առաջարկում ենք նախատեսել ոլորտի իրավական ակտերում համապատասխան փոփոխությունների նախաձեռնմանն ուղղված միջոցառումներ, որի արդյունքում կսահմանվի գործուն մեխանիզմներ (օրինակ՝ խանութներում Բրայլյան գրերով կամ մատչելի ձևով տպագրված գնապիտակների առկայության պարտադիր պահանջ, առողջապահական հաստատություններում մատչելի տեղեկատվական նյութերի պարտադիր պահանջ, ինտերնետային կայքերի մատչելիության պարտադիր պահանջ) տեղեկատվության մատչելիության ապահովման համար:* | Ընդունվել է ի գիտություն:Առաջարկը լրացուցիչ քննարկման կարիք ունի լիազոր պետական մարմնի հետ:Հարցը կդիտարկվի 2021թվականի տարեկան ծրագրի մշակման շրջանակներում: |  |  |
|  | 4. Որոշման 3.8-րդ կետով նախատեսվում է մշակել, հրատարակել և ձեռքբերել կրթության առանձնահատուկ պայմանների կարիք ունեցող երեխաների կրթության կազմակերպման համար նյութեր և ձեռնարկներ, որի արդյունքում ակնկալվում է վերջիններիս ապահովել 3 անուն ուսումնամեթոդական նյութերով և ձեռնարկներով: Նախ՝ հստակեցման կարիք ունի այն, թե արդյոք վերոնշյալ միջոցառման նախատեսման շրջանակում նախատեսվում է ապահովել մշակվող ձեռնարկների մատչելիությունը հաշմանդամություն ունեցող անձանց առանձին խմբերի համար, օրինակ տեսողական, լսողական խնդիրներ ունեցող անձանց համար:  Միաժամանակ, կարծում ենք, որ հանրակրթական դպրոցներում դասագրքերի մատչելիության հարցը առավել խնդրահարույց է և ըստ այդմ՝ առաջնահերթություն պետք է տրվի դասագրքերի մշակմանը և հրատարակմանը: Այսպես, Պաշտպանին հասցեագրվել են երեխայի կրթության իրավունքի իրականացման սահմանափակման մասին բազմաթիվ բողոքներ, ինչն առաջացել է ներառական կրթություն իրականացնող հանրակրթական ուսումնական հաստատությունների ոչ միայն շենքերի և ֆիզիկական միջավայրի անմատչելիության, այլ նաև հանրակրթական և հատուկ դպրոցներում հատուկ դասագրքերի սղության կամ առհասարակ բացակայության պատճառով: Հարցը հատկապես խնդրահարույց է ներառական կրթություն իրականացնող դպրոցներում տեսողության և մտավոր խնդիրներ ունեցող երեխաների համար անհրաժեշտ բավարար դասագրքերի պարագայում:  Դեռևս 2017 թվականին ՀՀ մարդու իրավունքների պաշտպանի աշխատակազմում իրականացվել է Բրայլյան համակարգով և խոսող դասագրքերի ցանկի ուսումնասիրություն, որի արդյունքները ևս վկայում են դասագրքերի մատչելիության խնդրի առկայության մասին: Խնդիրն այն է, որ որոշ դեպքերում դրանց միայն առկայությունն է ապահովված, քանի որ դասագրքերը ծրագրային առումով հին են:  Հատկանշական է, որ ներառական կրթության անցումը հանրակրթության բնագավառում պետական քաղաքականության մաս է կազմում, ինչն ամրագրված է «Հանրակրթության մասին» ՀՀ օրենքում, որի 4-րդ հոդվածի 2.1-րդ մասի համաձայն՝ Հայաստանի Հանրապետությունը համընդհանուր ներառական կրթությունը հռչակում է որպես յուրաքանչյուր երեխայի կրթության իրավունքի ապահովման երաշխիք։ Ներառական կրթության քաղաքականությունը նպատակաուղղված է յուրաքանչյուր երեխայի կրթության մատչելիության, հավասար մասնակցության հնարավորության և որակի ապահովմանը։ Ավելին, հաշմանդամություն ունեցող անձանց կրթության իրավունքի իրականացումը, վերջինիս մատչելիությունը երաշխավորված է ինչպես ներպետական, այնպես էլ՝ միջազգային փաստաթղթերով : Հաշվի առնելով վերոգրյալը՝ վերահաստատում ենք Պաշտպանի առաջարկն առ այն, որ անհրաժեշտ է նախատեսել այնպիսի միջոցառումներ, որոնց արդյունքում կապահովվի մատչելի դասագրքերի անհրաժեշտ քանակ ամբողջ հանրապետության ներառական, ինչպես նաև հատուկ կրթություն իրականացնող ուսումնական հաստատություններում, և կավելացվի ուսումնական հաստատությունների կրթական ծրագրերին համապատասխան մատչելի դասագրքերի տպագրության ֆինանսավորումը: | Ընդունվել է ի գիտություն:Առաջարկը լրացուցիչ քննարկման կարիք ունի լիազոր պետական մարմնի հետ:Հարցը կդիտարկվի 2021թվականի տարեկան ծրագրի մշակման շրջանակներում: | Որոշման 3.8-րդ կետով նախատեսվում է մշակել, հրատարակել և ձեռք բերել կրթության առանձնահատուկ պայմանների կարիք ունեցող երեխաների կրթության կազմակերպման համար նյութեր և ձեռնարկներ, ինչի արդյունքում ակնկալվում է վերջիններիս ապահովել 3 անուն ուսումնամեթոդական նյութերով և ձեռնարկներով:**Կարծում ենք, որ հանրակրթական դպրոցներում դասագրքերի մատչելիության հարցը առավել խնդրահարույց է, և ըստ այդմ՝ առաջնահերթություն պետք է տրվի դասագրքերի մշակմանը և հրատարակմանը: Նշվածը հիմնավորվում է նրանով, որ ՀՀ Ազգային ժողովի՝ 2014 թվականի դեկտեմբերի 1-ին ընդունած ««Հանրակրթության մասին» ՀՀ օրենքում լրացումներ և փոփոխություններ կատարելու մասին» ՀՀ օրենքը նախատեսում է մինչև 2025 թվականի օգոստոսի 1-ը հանրապետությունում ներդնել համընդհանուր ներառական կրթության համակարգը:** Խնդրի կարևորությունն ընդգծելու համար հարկ է նշել, որ Պաշտպանին հասցեագրվում են երեխայի կրթության իրավունքի իրականացման սահմանափակման մասին բազմաթիվ բողոքներ, որոնք առաջացել են հանրակրթական և հատուկ դպրոցներում հատուկ դասագրքերի սղության կամ առհասարակ բացակայության պատճառով:  Դեռևս 2017 թվականին ՀՀ մարդու իրավունքների պաշտպանի աշխատակազմում իրականացվել է Բրայլյան համակարգով և խոսող դասագրքերի ցանկի ուսումնասիրություն, որի արդյունքները ևս վկայում են դասագրքերի մատչելիության խնդրի առկայության մասին: Խնդիրն այն է, որ որոշ դեպքերում դրանց միայն առկայությունն է ապահովված, քանի որ դասագրքերը ծրագրային առումով հին են:  *Հաշվի առնելով վերոգրյալը՝ վերահաստատում ենք Պաշտպանի առաջարկն առ այն, որ անհրաժեշտ է նախատեսել այնպիսի միջոցառումներ, որոնց արդյունքում կապահովվի մատչելի դասագրքերի անհրաժեշտ քանակ ամբողջ հանրապետության ներառական, ինչպես նաև հատուկ կրթություն իրականացնող ուսումնական հաստատություններում, և կավելացվի ուսումնական հաստատությունների կրթական ծրագրերին համապատասխան մատչելի դասագրքերի տպագրության ֆինանսավորումը:* | Կրթության և գիտության նախարարության14.02.2020 N 01/10/3271-20 գրությունԻնչպես հայտնի է «ԵՄ ֆինանսավորմամբ իրականացվող «Հայաստանում ԵՄ-ն՝ նորարարության համար» ծրագրի շրջանակում Համաշխարհային բանկի աջակցությամբ ՀՀ ԿԳՄՍ նախարարությունը վերանայում է հանրակրթության պետական չափորոշիչն ու STEM առարկաների պետական չափորոշիչները, իսկ Համաշխարհային բանկի «Կրթության բարելավում» ծրագրի «Հանրակրթության որակի բարելավում՝ կրթակարգի և չափորոշիչների վերանայման միջոցով» ենթածրագրի շրջանակում՝ վերանայվում են հումանիտար առարկաների չափորոշիչները: Գործող 15 ոլորտային աշխատանքային խմբերում ներգրավված է շուրջ 70 մասնագետ, այդ թվում ներառական կրթության խնդիրներով զբաղվող մասնագետներ։ Չափորոշիչների մշակումից հետո նախատեսվում է փոփոխել առարկայական ծրագրերը, ուսումնառության նյութերը, գնահատման համակարգը: Ներդրվելու են առարկաների դասավանդման նոր և ժամանակակից մոտեցումներ։ Ուստի գտնում եմ, որ մատչելի դասագրքերի մշակման և հրատարակման հարցին նպատակահարմար է անդրադառնալ չափորոշիչների և առարկայական ծրագրերի մշակումից հետո` վերոգրյալի համատեքստում:  |
|  | 5. Որոշման ուսումնասիրությունից պարզ է դառնում, որ հաշմանդամություն ունեցող անձանց սոցիալական ներառման 2020 թվականի տարեկան ծրագրով չի նախատեսվում իրականացնել որևէ միջոցառում քրեակատարողական հիմնարկներում հաշմանդամություն ունեցող կալանավորված անձանց և դատապարտյալների համար մատչելի պայմանների ապահովման վերաբերյալ: Մինչդեռ, հարկ է նկատել, որ «Հաշմանդամություն ունեցող անձանց սոցիալական ներառման 2019 թվականի տարեկան ծրագիրը և միջոցառումների ցանկը հաստատելու մասին» թիվ 1025-Լ որոշմամբ որպես միջոցառում նախատեսվել է Դատապարտյալների հիվանդանոց քրեակատարողական հիմնարկում հաշմանդամություն ունեցող կալանավորված անձանց և դատապարտյալների համար մատչելի պայմանների ապահովումը: Բացի այդ, նույն որոշման համաձայն՝ քրեակատարողական հիմնարկները պետք է ապահովվեն հաշմանդամություն ունեցող անձանց համար խելամիտ հարմարեցումներով:  Այսպես, Պաշտպանի աշխատակազմի ներկայացուցիչների կողմից իրականացված մշտադիտարկման այցերի ընթացքում արձանագրվել է, որ ՀՀ արդարադատության նախարարության գրեթե բոլոր հիմնարկները շարունակում են հարմարեցված չլինել տեղաշարժման սահմանափակումներ ունեցող ազատությունից զրկված անձանց պահանջներին :Ուստի, ևս մեկ անգամ առաջարկում ենք վերոնշյալ փաստաթղթով նախատեսել այնպիսի միջոցառումներ, որոնց արդյունքում քրեակատարողական հիմնարկները, այդ թվում՝ լոգասենյակները, խցերի սանհանգույցները, ինչպես նաև աստիճանավանդակները հնարավորինս սեղմ ժամկետում հասանելի կլինեն տեղաշարժման սահմանափակումներ ունեցող ազատությունից զրկված անձանց: | Ընդունվել է ի գիտություն:Առաջարկը լրացուցիչ քննարկման կարիք ունի լիազոր պետական մարմնի հետ:Հարցը կդիտարկվի 2021թվականի տարեկան ծրագրի մշակման շրջանակներում: |  |  |
|  | 6. Որոշման ուսումնասիրությունը ցույց է տալիս, որ հաշմանդամություն ունեցող անձանց սոցիալական ներառմանն ուղղված միջոցառումները և ակնկալվող արդյունքները բավականին լայն են ձևակերպված, որոնք իբրև հստակ ուղենիշ չեն կարող ծառայել իրավակիրառ սուբյեկտի համար: Ա. Այսպես, Որոշման 3.4-րդ կետով նախատեսվում է իրականացնել համընդhանուր ներառմանն ուղղված աշխատանքներ` հանրակրթական դպրոցներում: Նախագծով՝ վերոնշյալ միջոցառման շրջանակում ակնկալվում է դպրոցներում մատչելի միջավայրի ստեղծում և ըստ գնահատված կարիքի անհրաժեշտ գույքով ապահովում: Կարծում ենք, որ ակնկալվող արդյունքի պարագայում հնարավոր չէ կանխորոշել այն հիմնական գործողությունները, որոնք պետք է իրականացվեն սույն միջոցառման շրջանակում: Հարկ է նշել, որ հաշմանդամություն ունեցող երեխաների համար հարմարեցումները սահմանափակվում են հիմնականում դպրոցների մուտքի մոտ կառուցված թեքահարթակով: Մինչդեռ, հանրակրթական ուսումնական հաստատություններում տեղաշարժման դժվարություն ունեցող մարդկանց համար բացակայում են վերելակները, դռները դժվար են հրվում, ունեն շեմեր, չկան բռնակներ, բացակայում են հարմար սանհանգույցներ։  2018 թվականի մայիս-հունիս ամիսներին Մարդու իրավունքների պաշտպանի աշխատակազմի ներկայացուցիչները մոնիթորինգային այցեր են իրականացրել Երևանի և մարզերի ավելի քան 200 ուսումնական հաստատություններ, որոնցից 121-ը՝ հանրակրթական ուսումնական հաստատություն: Մշտադիտարկման արդյունքում արձանագրվել է, որ հետազոտությանը մասնակցած 121 դպրոցներից միայն 8 դպրոցում է առկա եղել սանհանգույցներ հաշմանդամություն ունեցող և սակավաշարժուն խմբերի երեխաների համար: Ավելին, շենքերը նաև հարմարեցված չեն տեսողության և լսողության խնդիրներ, մտավոր առանձնահատկություններ և այլ դժվարություններ ունեցող մարդկանց համար (բացակայում են, օրինակ, գունային գծանշումներ և այլն)[[1]](#footnote-1)։ Բ. Միաժամանակ, «Հաշմանդամություն ունեցող անձանց համար մատչելի տրանսպորտային միջոցներով ապահովում» միջոցառման արդյունքում ակնկալվում է հաշմանդամություն ունեցող անձանց համար հասարակական տրանսպորտից օգտվելու իրավունքի ապահովում: Մինչդեռ, գտնում ենք, որ վերոնշյալ արդյունքը բավարար կերպով չի արտացոլում այն պայմանները, որոնք անհրաժեշտ են տրանսպորտային միջոցները հաշմանդամություն ունեցող անձանց համար մատչելի դարձնելու ուղղությամբ:Փոխադրամիջոցների մատչելիության ապահովման օրինակ է այն, որ ավտոբուսներն ունենում են վերելակ, իսկ սրահում միշտ կան ազատ տեղեր սայլակով մարդկանց համար՝ համալրված հատուկ ազդանշանով ու բռնակով։ Մետրոյում տեսողական հաշմանդամություն ունեցող մարդկանց համար տեղադրվում են վառ գունավորմամբ ռելիեֆային հարթակներ։ Կանգառներում տրանսպորտի ժամանակացույցը գրվում է նաև Բրայլյան այբուբենով, իսկ սրահում ամեն կանգառ բարձրաձայն հայտարարվում է։Հարմարություններ պետք է ստեղծված լինեն նաև լսողական խնդիրներ ունեցող մարդկանց համար։ Հանրային տրանսպորտում կանգառները պետք է հատուկ տեսատախտակի վրա գրվեն, ինչպես նաև կահավորված լինեն ավտոբուսից իջնելու մասին տեղեկացման ազդանշան: Իսկ հասարակական տրանսպորտի կայանների կողքին հաշմանդամություն ունեցող մարդկանց համար անհրաժեշտ է նախատեսել ծածկած հարթակներ, պետք է տեղակայված լինեն նաև թիկնակով նստարաններ և ազատ տարածություն` սայլակների համար: Հաշմանդամություն ունեցող մարդկանց կողմից օգտագործվող հետիոտնուղիների վերնածածկույթը պետք է լինի կոշտ, ամուր` բացառելով սայթաքումները:Գ. Որոշման 8.3-րդ կետով առաջարկվում է իրականացնել մշակութային ծրագրեր թանգարաններում և գրադարաններում: ՄԱԿ-ի «Հաշմանդամություն ունեցող անձանց իրավունքների մասին» կոնվենցիան ամրագրում է հաշմանդամություն ունեցող մարդկանց` մյուսների հետ հավասար հիմունքներով մշակութային կյանքին մասնակցելու իրավունքը: ՄԱԿ-ի հաշմանդամություն ունեցող անձանց իրավունքների հարցերով կոմիտեի 2014 թվականի թիվ 2 Ընդհանուր մեկնաբանության համաձայն՝ հաշմանդամություն ունեցող մարդկանց մշակութային կյանքին մասնակցելու իրավունքի իրացման համար անհրաժեշտ են այնպիսի հարմարեցումներ, ինչպիսիք են պատկերասրահներում՝ ցուցադրվող նկարի նկարագրությունը, ֆիլմերի համար՝ տիտրերը, թատրոնների համար՝ ժեստերի լեզվով թարգմանությունը, մտավոր հաշմանդամություն ունեցող մարդկանց համար՝ այլընտրանքային գրքերը[[2]](#footnote-2): Մինչդեռ, լսողական, տեսողական կամ այլ տիպի հաշմանդամություն ունեցող մարդկանց համար հարմարեցված ներկայացումներ ու համերգներ գրեթե չեն լինում[[3]](#footnote-3)։*Մատչելիության ապահովման վերը նշված միջոցառումները հստակեցնելու անհրաժեշտությունն արդարացված ենք համարում այն հիմնավորմամբ, որ ոլորտի պատասխանատու մարմինների կամ նրա ներկայացուցիչների կողմից կատարված աշխատանքների վերաբերյալ պարզաբանումներ ներկայացնելիս մատչելիության ապահովումը նույնականացվում է միայն թեքահարթակների ապահովմամբ:* *Հաշվի առնելով վերոգրյալը՝ առաջարկում ենք Նախագծով սահմանել մանրամասն և հստակ միջոցառումներ հաշմանդամություն ունեցող անձանց Սահմանադրությամբ երաշխավորված իրավունքների ապահովման ուղղությամբ:*  | Ընդունվել է ի գիտություն: Ա. Յուրաքանչյուր դպրոցում համընդհանուր ներառման աշխատանքներն նախատեսվում է իրականացնել ըստ` աշակերտի գնահատված կարիքի:Բ. Սույն միջոցառման արդյունքն է «ուղևորափոխադրումներ կազմակերպելու մրցույթներում տրանսպորտային միջոցի` հաշմանդամություն ունեցող անձանց համար մատչելիության պայմանի ամրագրումը»:Ինչ վերաբերում է տրանսպորտային միջոցները հաշմանդամություն ունեցող անձանց համար մատչելի դարձնելու` թվարկված առաջարկներին, ապա լրացուցիչ քննարկման կարիք ունի լիազոր պետական մարմնի հետ:Հարցը կդիտարկվի 2021թվականի տարեկան ծրագրի մշակման շրջանակներումԳ.Որոշման Որոշման N 2 հավելվածի 8.4 կետով սահմանվել է տեսողության խնդիրներ ունեցող անձանց համար պատմության և մշակույթի անշարժ հուշարձանների մակետների ստեղծում և 8.5 կետով` թատրոններում լսողության խնդիրներ ունեցող անձանց համար ժեստերի լեզվով թարգմանության իրականացում միջոցառումները: Մատչելիությանն ուղղված մյուս առաջարկները լրացուցիչ քննարկման կարիք ունեն լիազոր պետական մարմնի հետ:Հարցը կդիտարկվի 2021թվականի տարեկան ծրագրի մշակման շրջանակներում: |  |  |
|  | 7. Որոշման N Հավելված 2-ի 3.1-ին կետով նախատեսվում է Երևան քաղաքի յուրաքանչյուր վարչական շրջանում և մարզերում ներառական կրթություն իրականացնող մանկապարտեզներով ապահովում, գործող մանկապարտեզների հնարավորությունների ընդլայնում՝ երեխաների կարիքներին համապատասխան:  Տվյալ պարագայում հստակեցման կարիք ունեն «մանկապարտեզների հնարավորությունների ընդլայնում» միջոցառումը: Մասնավորապես, թե կոնկրետ ինչ հնարավորությունների մասին է խոսքը՝ մանկապարտեզների շենքային պայմանների, ծառայությունների ընդլայնման, թե` որևէ այլ հնարավորության: Ավելին, միջոցառման անվանումը ենթադրում է, որ այն նախատեսվում է իրականացնել նաև մարզերում, որի պարագայում անհասկանալի է, թե ինչու են որպես ֆինանսավորման աղբյուր նշված միայն Երևան համայնքի բյուջեն և «Օրենքով չարգելված այլ (ոչ բյուջետային) աղբյուրները»: Միաժամանակ, որպես ֆինանսավորման աղբյուր նշված է Երևան համայնքի բյուջեն, սակայն չկա որևէ թվային տվյալ, որի միջոցով հնարավոր կլինի առավել հստակ պատկերացում կազմել նախատեսվող միջոցառման բնույթի և մասշտաբների մասին: *Վերոնշյալի հաշվառմամբ՝ առաջարկում ենք հստակեցնել մանկապարտեզների հնարավորությունների ընդլայնման շրջանակները, ինչպես նաև ֆինանսավորման աղբյուրների շարքում ավելացնել «համայնքային բյուջե» բառերը և նշել տվյալ միջոցառման իրականացման համար նախատեսվող ֆինանսավորման չափը:*  | Ընդունվել է, մասսամբ:Նախագիծը խմբագրվել է «Երևանի համայնք բյուջե» բառերը փոխարինվել է «Համայնքային բյուջե» բառերով:Միաժամանակ, «Գործող մակապարտեզների հնարավորությունների ընդլայնումը» ենթադրում թե' շենքային պայմանների, թե' ծառայությունների կամ գույքի համարեցում` յուրաքանչյուր մանկապարտեզում` ըստ երեխայի գնահատված կարիքի: |  |  |
|  | 8. Որոշման N Հավելված 2-ի 3.2-րդ կետով նախատեսվում է Երևանի բոլոր մանկապարտեզներում ներդնել լոգոպեդի հաստիք: Տվյալ պարագայում հստակեցման կարիք ունի, թե ինչ սկզբունքով է լոգոպեդի հաստիք ներդրվում միայն Երևանի մանկապարտեզներում: Միաժամանակ, կարծում ենք, որ Հայաստանի Հանրապետությունում գործող մանկապարտեզներում անհրաժեշտ է ներդնել նաև **հոգեբանի հաստիք:**  *Ուստի, առաջարկում ենք բոլոր երեխաների համար հավասար և մատչելի պայմանների ապահովման և համընդհանուր ներառմանը նպաստելու ակնկալվող արդյունքի ապահովման նպատակով վերոնշյալ կետում «Երևանի» բառը փոխարինել «Հայաստանի Հանրապետությունում գործող» բառերով: Առաջարկում ենք նաև այս կետում «լոգոպեդի հաստիք» բառերը փոխարինել «լոգոպեդի և հոգեբանի հաստիքներ» բառերով:*  | Ընդունվել է ի գիտություն:Առաջարկը լրացուցիչ քննարկման կարիք ունի լիազոր պետական մարմնի հետ:Հարցը կդիտարկվի 2021թվականի տարեկան ծրագրի մշակման շրջանակներում: | Որոշման N Հավելված 2-ի 3.2-րդ կետով նախատեսվում է Երևանի բոլոր մանկապարտեզներում ներդնել լոգոպեդի հաստիք: Տվյալ պարագայում հստակեցման կարիք ունի, թե ինչ սկզբունքով է լոգոպեդի հաստիք ներդրվում միայն Երևանի մանկապարտեզներում: Հաշվի առնելով, որ Հայաստան Հանրապետությունում ներդրվել է համընդհանուր ներառականության կրթական համակարգը՝ կարծում ենք, որ առաջարկվող գործողությունը պետք է իրականացնել Հայաստանի Հանրապետության ողջ տարածքով:  Միաժամանակ, կարծում ենք, որ Հայաստանի Հանրապետությունում գործող մանկապարտեզներում անհրաժեշտ է ներդնել նաև **հոգեբանի հաստիք՝** նպաստելու կրթության առանձնահատուկ պայմանների կարիք ունեցող երեխաների համար առավել ներդաշնակ և հնարավոր բռնությունից զերծ միջավայրի ստեղծմանը:  *Ուստի, առաջարկում ենք բոլոր երեխաների համար հավասար և մատչելի պայմանների ապահովման և համընդհանուր ներառմանը նպաստելու ակնկալվող արդյունքի ապահովման նպատակով վերոնշյալ կետում «Երևանի» բառը փոխարինել «Հայաստանի Հանրապետությունում գործող» բառերով: Առաջարկում ենք նաև այս կետում «լոգոպեդի հաստիք» բառերը փոխարինել «լոգոպեդի և հոգեբանի հաստիքներ» բառերով:*  | Կրթության և գիտության նախարարության14.02.2020 N 01/10/3271-20 գրությունՀՀ կրթության և գիտության նախարարի 2007 թվականի հունվարի 26-ի N 29-Ն հրամանով հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի» 29-րդ կետով սահմանված է, որ մանկապարտեզներում, որտեղ տարիքային խմբերում ընդգրկված են նաև կրթության առանձնահատուկ պայմանների կարիք ունեցող երեխաներ, հիմնադրի կողմից սահմանվում է լրացուցիչ` հատուկ մանկավարժ(ներ)ի, (սուրդոմանկավարժ, լոգոպեդ, հոգեբան և այլն) մինչև 2 միավոր հաստիք: Միևնույն ժամանակ հայտնում եմ, որ «Նախադպրոցական կրթության մասին» ՀՀ օրենքում փոփոխություն կատարելու մասին» ՀՀ օրենքի նախագծի 21-րդ հոդվածի համաձայն՝ կրթության կազմակերպման մանկավարժահոգեբանական աջակցության ծառայությունները մատուցվելու են նաև տարածքային մանկավարժահոգեբանական աջակցության կենտրոնների կողմից, որոնք ապահովված են համապատասխան մասնագետներով: Ելնելով վերոգրյալից՝ հայտնում եմ, որ նախադպրոցական ուսումնական հաստատությունների հաստիքացուցակներում լոգոպեդի և հոգեբանի հաստիքների պարտադիր ամրագրումը կարող է լրացուցիչ ֆինանսական բեռ առաջացնել համայնքային բյուջեների համար:  |
|  | 9. Որոշման N Հավելված 2-ի 3.4-րդ կետում որպես ֆինանսավորման աղբյուր նշված են համայնքային բյուջեն և օրենքով չարգելված այլ աղբյուրները, սակայն չկա որևէ թվային տվյալ: Մինչդեռ, կարծում ենք, որ թվային տվյալներ նշելը տարեկան ծրագիրը կդարձնի առավել թափանցիկ, հստակ և չափելի: Բյուջեի թվային տվյալներով հստակեցումը կնպաստի նաև նախատեսված միջոցառման իրականացման նկատմամբ հետագա վերահսկողության իրականացման հարցում: *Ուստի, առաջարկում ենք վերոնշյալ կետում, ինչպես նաև բոլոր այն գործողություններում, որտեղ որպես ֆինանսավորման աղբյուր նշված են «համայնքային բյուջե» կամ «ՀՀ պետական բյուջե» բառերը, ավելացնել նաև նախատեսված բյուջեն թվային տվյալներով: Առաջարկում ենք նաև հնարավորության դեպքում նշել ՀՀ օրենքով չարգելվող այլ աղբյուրներից սպասվող ֆինանսական աջակցության չափը:*  | Ընդունվել է ի գիտություն: Որոշմամբ սահմանված միջոցառումներիթափանցիկությունը և չափելիությունը ապահովելու նպատակով, հնարավորության սահմաններում, նշվել են միջոցառումների կատարման համար նախատեսված ֆինանսական չափերը: Որոշ միջոցառումների պարագայում ֆինանսական հատկացումները ավելի ընդգրկուն են սահմանված, ուստի հնարավոր չէ տարանջատել, թե դրանց որ մասը կծախսվի հաշմանդամություն ունեցող անձանց մատուցվող ծառայությունների վրա: |  |  |
|  | 10. Որոշման N Հավելված 2-ի 3.9-րդ կետով նախատեսվում է պետական բարձրագույն ուսումնական հաստատությունների աշխատակիցների համար կազմակերպել ներառական կրթության վերաբերյալ վերապատրաստումներ, որի պատասխանատու կատարող են նշված պետական բարձրագույն ուսումնական հաստատությունները: Կարծում ենք, որ տվյալ միջոցառման իրականացման նպատակով անհրաժեշտ է որպես պատասխանատու կատարող նշել նաև վերահսկող պետական իրավասու մարմնին:Ուստի, առաջարկում ենք վերոնշյալ կետի «Պատասխանատու կատարողը» սյունակում ավելացնել նաև նշված վերապատրաստումների կազմակերպումը վերահսկող պետական իրավասու մարմնին: | Ընդունվել է, «Պատասխանատու կատարողը» սյունակում լրացվել է «Կրթության, գիտության, մշակույթի և սպորտի նախարաություն» բառերը:  |  |  |
|  | 11. Որոշման N Հավելված 2-ի 3.12-րդ կետով նախատեսվում է համընդհանուր ներառման ծրագրի շրջանակում մենթոր դպրոցների և մանկապարտեզների (նախկինում՝ ներառական կրթություն իրականացնող դպրոցների և մանկապարտեզների) միջոցով հարևանությամբ գտնվող դպրոցների և մանկապարտեզների հետ փորձի փոխանակում: Միջոցառման անվանումից, ինչպես նաև ակնկալվող արդյունքից հստակ չէ, թե ինչ են ենթադրում «փորձի փոխանակում» միջոցառումը, ինչ եղանակով է նախատեսվում այն իրականացնել և կոնկրետ ինչ արդյունք է ակնկալվում: Միաժամանակ, այս կետի «Ֆինանսավորման չափը և աղբյուրը» սյունակում նշված է, որ միջոցառման իրականացման համար ֆինանսավորում չի պահանջվում, մինչդեռ, կարծում ենք, որ տվյալ միջոցառումը դժվար կլինի իրականացնել առանց որևէ ֆինանսավորման: Ուստի, առաջարկում ենք հստակեցնել «փորձի փոխանակում» միջոցառումը, ինչպես նաև նշել ակնկալվող կոնկրետ արդյունքը: Ավելին, առաջարկում ենք վերոնշյալ կետում ավելացնել ֆինանսավորման չափը և աղբյուրը: | Ընդունվել է ի գիտություն:Միջոցառման շրջանակներում փորձի փոխանակումը նախատեսվում է իրականացնել փոխադարձ այցերի, սեմինարմերի, քննարկումների միջոցով: |  |  |
|  | 12. Որոշման N Հավելված 2-ի 4.2-րդ կետով նախատեսվում է աշխատաշուկայում անմրցունակ անձանց տրամադրել փոքր ձեռնարկատիրական գործունեության աջակցություն: Մինչդեռ, վերոնշյալ միջոցառման ձևակերպումից հստակ չէ, թե ինչ աջակցություն է տրամադրվելու (օրինակ՝ խորհրդատվություն, ֆինանսական): Ուստի, առաջարկում ենք հստակեցնել վերոնշյալ միջոցառման արդյունքում տրամադրվող աջակցության տեսակը: | Ընդունվել է, խմբագրվել է:  |  |  |
|  | 13. Որոշման N Հավելված 2-ի 8.1-ին կետով առաջարկվում է մշակել հաշմանդամություն ունեցող անձանց համար հատուկ զբոսաշրջային երթուղիներ: Մինչդեռ, հստակ չէ, թե ինչ է ակնկալվում իրականացնել նշյալ միջոցառման արդյունքում (օրինակ՝ տեղեկատվական նյութերի մշակում, նոր երթուղիների ներդրում): Ընդ որում, հարկ է նկատել, որ հաշմանդամություն ունեցող անձանց համար զբոսաշրջության ծառայություններից օգտվելու հնարավորության ապահովման նպատակով ֆինանսավորում չի պահանջվում, մինչդեռ, պարզ չէ, թե ինչպես է հնարավոր ֆինանսավորման բացակայության դեպքում ապահովել ակնկալվող արդյունքը: Ուստի, առաջարկում ենք հստակեցնել վերոնշյալ միջոցառման շրջանակում իրականացվող քայլերը: | Ընդունվել է ի գիտություն:2020 թ. նախատեսվում է ՀՀ տարածքում մշակված և [www.wiciloc.com](http://www.wiciloc.com) կայքում տեղադրված երթուղիներից` Երևան քաղաքում և յուրաքանչյուր մարզում ընտրել մեկական զբոսաշրջային երթուղի, որոնք հասանելի կլինեն հաշմանդամություն ունեցող տարբեր խմբերի համար: |  |  |
|  | 14.Որոշման N Հավելված 2-ի 8.10-րդ կետով առաջարկվում է կազմակերպել «Լավագույն մարզական ընտանիք» մրցույթի շրջանակում անցկացվող մրցույթ ընտանիքի կազմում սայլակով տեղաշարժվող հաշմանդամություն ունեցող անձ ունեցող ընտանիքների համար: Պարզ է դառնում, որ վերոնշյալ մրցույթը նախատեսվում է իրականացնել սայլակով տեղաշարժվող հաշմանդամություն ունեցող անձ ունեցող ընտանիքների համար:  Մինչդեռ, մրցույթի մասնակիցների միջև հաշմանդամության տեսակի հիմքով խտրականությունը բացառելու նպատակով առաջարկում ենք ընդլայնել «Լավագույն մարզական ընտանիք» մրցույթի մասնակիցների շրջանակը: | Ընդունվել է ի գիտություն:Առաջարկը լրացուցիչ քննարկման կարիք ունի լիազոր պետական մարմնի հետ:Հարցը կդիտարկվի 2021թվականի տարեկան ծրագրի մշակման շրջանակներում: |  |  |
| Արդարադատության նախարարի11.12.2019 N01/27.1/28443-2019 |  1. Նախագծի 1-ին կետի 6-րդ ենթակետում «3-12-րդ» բառերն անհրաժեշտ է փոխարինել «3.12-րդ» բառերով՝ համաձայն Հայաստանի Հանրապետության կառավարության 2019 թվականի սեպտեմբերի 30-ի N 1292-Լ որոշմամբ հաստատված հավելված 2-ի պահանջների: | Ընդունվել է, փոխարինվել է: |  |  |
|  |  2. Նախագծի 1-ին կետի նույն կետում նախատեսվում է հիշյալ որոշման N 2 հավելվածի 3.1-րդ կետի «Պատասխանատու կատարող» սյունակում և 3.12-րդ կետի «Պատասխանատու կատարող» սյունակում «ՀՀ մարզպետարաններ, համայնքապետարաններ (համաձայնությամբ)» բառերը փոխարինել «Մարզպետարաններ Համայնքապետարաններ» բառերով: Այդ առումով անհրաժեշտ է նկատի ունենալ, որ նշված փոփոխության արդյունքում (համաձայնությամբ) բառը դուրս է գալիս և ստացվում է այնպես, որ ՀՀ կառավարությունը կարող է հանձնարարականներ տալ համայնքապետարաններին: Ելնելով վերոգրյալից գտնում ենք, որ անհրաժեշտ է փոփոխություն կատարել և «ՀՀ մարզպետարանները» նախատեսել առանձին տողով: | Ընդունվել է, փոփոխությունը կատարվել է |  |  |
|  |  3. Նախագծի 2-րդ կետից անհրաժեշտ է հանել «պաշտոնական» բառը՝ նկատի ունենալով «Նորմատիվ իրավական ակտերի մասին» Հայաuտանի Հանրապետության օրենքի 23-րդ հոդվածի 7-րդ մասի պահանջները: | Ընդունվել է, փոփոխությունը կատարվել է: |  |  |
|  |  4. Նախագիծն անհրաժեշտ է համաձայնեցնել Մարդու իրավունքների պաշտպանի հետ: | Նախագիծը 06.11.2019 ԶԲ/ԱԿ-2-2/23554-2019 գրությամբ ներկայացնել է Մարդու իրավունքների պաշտպանի կարծիքին:Ստացված կածիքներն ամփոփվել են և 10.12.2019 ԶԲ/ԱԿ-2-2/27038-2019 գրությամբ նախագիծը և տեղեկանք-ամփոփաթերթը ուղարկվել է Մարդու իրավունքների պաշտպանին: |  |  |
| Ֆինանսների նախարարի 23.03.2020 N 01/8-3/4351-2020 | Քննության առնելով «Հայաստանի Հանրապետության կառավարության 2019 թվականի սեպտեմբերի 30-ին N 1292-Լ որոշման մեջ փոփոխություններ ու լրացումներ կատարելու մասին» ՀՀ կառավարության որոշման նախագիծը (այսուհետ՝ Նախագիծ)՝ հայտնում ենք հետևյալը.Նախագծի 1-ին կետի 13-րդ ենթակետում նշված «Աշխատաշուկայում անմրցունակ անձանց փոքր ձեռնարկատիրական գործունեության աջակցության տրամադրում» միջոցառմանը վերաբերող լրացումը՝ պետական աջակցության չափի մասով (առավելագույնը 1 մլն դրամի չափով), գտնում ենք ոչ նպատակահարմար, քանի որ աջակցության տրամադրման հետ կապված հարաբերությունները կարգավորվում են ՀՀ կառավարության 17.04.2014թ. ««Զբաղվածության մասին» Հայաստանի Հանրապետության օրենքի կիրարկումն ապահովող մի շարք իրավական ակտեր հաստատելու մասին» N 534-Ն որոշման N 16 հավելվածով հաստատված աշխատաշուկայում անմրցունակ անձանց փոքր ձեռնարկատիրական գործունեությամբ, ինչպես նաև անասնապահությամբ զբաղվելու համար աջակցության տրամադրման կարգի համաձայն: | Ընդունվել է, խմբագրվել է: |  |  |
| e-draft | Առաջարկություններ և դիտողություններ չկան: |  |  |  |

1. Մանրամասն տե՛ս 2018 թվականի ընթացքում Հայաստանի Հանրապետության մարդու իրավունքների պաշտպանի գործունեության, մարդու իրավունքների և ազատությունների պաշտպանության վիճակի մասին տարեկան հաղորդման «Հաշմանդամություն ունեցող անձանց իրավունքներ» գլխում, էջ 593: [↑](#footnote-ref-1)
2. <https://documents-dds-ny.un.org/doc/UNDOC/GEN/G14/033/13/PDF/G1403313.pdf?OpenElement> [↑](#footnote-ref-2)
3. <https://www.civilnet.am/news/2018/02/27/%D4%BC%D5%A1%D5%BE-%D5%AA%D5%A1%D5%B4%D5%A1%D5%B6%D5%A1%D5%AF-%D5%A1%D5%B6%D6%81%D5%AF%D5%A1%D6%81%D5%B6%D5%A5%D5%AC%D5%B8%D6%82-%D5%AB%D6%80%D5%A1%D5%BE%D5%B8%D6%82%D5%B6%D6%84%D5%A8/330671> [↑](#footnote-ref-3)